# РЕПУБЛИКА БЪЛГАРИЯ

# lav4e Министерство на земеделието и храните

# Областна дирекция “Земеделие” Търговище

Одобрил: .........................................

**ДОНКО ДОНКОВ**

Директор ОД ”Земеделие” Търговище

### П Р О Т О К О Л

На 10.10.2024 г. в 13:30 часа Областна дирекция „Земеделие” Търговище на основание чл.24а, ал.1 от ЗСПЗЗ във връзка с чл.47б и следващите от ППЗСПЗЗ проведе **втора тръжна сесия** за стопанската 2024/2025 година за отдаване под наем и аренда на свободни земеделски земи от държавния поземлен фонд /ДПФ/, находящи се на територията на **община Антоново и община Омуртаг,** **област Търговище.**

Тръжната процедура беше открита със Заповед № РД 04-146/03.09.2024 г. на директора на Областна дирекция ”Земеделие” Търговище, обявена във вестник „Знаме” и изложена на видно място в сградата на Областна дирекция ”Земеделие” Търговище. Информация за имотите, включени в търга, беше изложена в дирекцията, на табло в Общинска служба по земеделие – Антоново и Омуртаг и на интернет страницата на дирекцията.

Информация за земите от държавния поземлен фонд – обект на търга, подробно описани по землища, имоти, начин на трайно ползване, форма на отдаване, срок на предоставяне, начална тръжна цена, както и образци на документите по чл.47е, ал.2 от ППЗСПЗЗ, бе изложена в Областна дирекция ”Земеделие” Търговище.

Тръжната комисия бе назначена със Заповед № РД 04-342/08.10.2024 г. на директора на Областна дирекция ”Земеделие” Търговище в състав:

**Председател:** Калин Димов – главен юрисконсулт в ОД ”Земеделие” Търговище

**и членове:**

1. Боянка Боянова – главен експерт в ОД ”Земеделие” Търговище;

2. Биляна Рачева – юрисконсулт в ОД ”Земеделие” Търговище

и резервни членове:

* Мария Панайотова – началник общинска служба по земеделие гр. Търговище;
* Даниела Маркова – старши експерт в ОД ”Земеделие” Търговище.

В деня и часа, определени за провеждането на тръжната сесия, председателят и членовете на комисията провериха присъствието на кандидатите чрез попълване на присъствен лист, който е неразделна част от протокола.

Участниците се легитимираха с представяне на лични карти и/или нотариално заверени пълномощни, в случаите, при които участват в търга чрез пълномощници.

При проверката се установи, че всички кандидати и/или техните пълномощници за двете общини са налице, поради което председателят обяви търга за открит.

Кандидатите бяха уведомени, че съобразно извършената на основание чл. 47в, ал. 3 от ППЗСПЗЗ служебна проверка на обстоятелствата по чл. 47в, ал. 1, т. 1, 3 – 6 от ППЗСПЗЗ, всички отговарят на нормативните изисквания. Служебно са проверени и обстоятелствата по чл. 47в, ал.1, т. 11 и т. 12.

Председателят разясни на участниците, че на основание чл. 47в, ал. 3 от ППЗСПЗЗ обстоятелствата по чл. 47в, ал. 1, т. 2, 7 - 9 се удостоверяват с декларация, а обстоятелството по т. 10 се установява при проверка на документа за самоличност или нотариално завереното пълномощно.

След проверка целостта на пликовете за общините Антоново и Омуртаг, комисията пристъпи към поетапното им отваряне.

Първо бяха разпечатани пликовете за община Омуртаг – общо 2 броя. Кандидатите бяха приложили документите, визирани в чл.47з, ал.1 от ППЗСПЗЗ и бяха допуснати до участие в търга.

След разглеждане на заявленията - оферти и подреждането им в зависимост от размера на предложената цена за всеки от имотите – обект на търга, комисията обяви на присъстващите класираните на първо и второ място кандидати и останалите предложения, описани подробно в Приложение № 1, което е неразделна част от настоящия протокол.

След извършване на класирането за община Омуртаг, комисията пристъпи към отваряне пликовете за община Антоново.

При разглеждане на заявленията – оферти на „Х. 2021“ ЕООД, ЕИК 206464917 и на „С.А. 2024“ ЕООД, ЕИК 207954443 беше установено следното:

- по отношение на имот с идентификатор 00518.406.5, находящ се в землището на гр. Антоново, обл. Търговище е дадена една и съща оферта – 78 лв./дка;

- по отношение на имот с идентификатор 37040.54.6, находящ се в землището на с. Китино, общ. Антоново, обл. Търговище е дадена една и съща оферта – 59 лв./дка;

- по отношение на имот с идентификатор 37040.26.8, находящ се в землището на с. Китино, общ. Антоново, обл. Търговище е дадена една и съща оферта – 78 лв./дка;

- по отношение на имот с идентификатор 37040.30.6, находящ се в землището на с. Китино, общ. Антоново, обл. Търговище е дадена една и съща оферта – 78 лв./дка;

- по отношение на имот с идентификатор 37040.33.2, находящ се в землището на с. Китино, общ. Антоново, обл. Търговище е дадена една и съща оферта – 62 лв./дка;

- по отношение на имот с идентификатор 37040.33.3, находящ се в землището на с. Китино, общ. Антоново, обл. Търговище е дадена една и съща оферта – 78 лв./дка;

- по отношение на имот с идентификатор 37040.33.4, находящ се в землището на с. Китино, общ. Антоново, обл. Търговище е дадена една и съща оферта – 78 лв./дка.

Комисията уведоми присъстващите, както и кандидатите с еднакви оферти, че на основание чл. 47л от ППЗСПЗЗ пристъпва към провеждането на търг с явно наддаване с начална цена - предложената от кандидатите цена. В резултат на проведеното явно наддаване гореописаните имоти бяха спечелени, както следва:

* имот с идентификатор 00518.406.5 беше спечелен от „Х. 2021“ ЕООД при предложена от негова страна оферта в размер на 79 лв./дка;
* имот с идентификатор 37040.54.6 беше спечелен от „С.А. 2024“ ЕООД при предложена от негова страна оферта в размер на 60 лв./дка;
* имот с идентификатор 37040.26.8 беше спечелен от „Х. 2021“ ЕООД при предложена от негова страна оферта в размер на 79 лв./дка;
* имот с идентификатор 37040.30.6 беше спечелен от „Х. 2021“ ЕООД при предложена от негова страна оферта в размер на 79 лв./дка;
* имот с идентификатор 37040.33.2 беше спечелен от „С.А. 2024“ ЕООД при предложена от негова страна оферта в размер на 63 лв./дка;
* имот с идентификатор 37040.33.3 беше спечелен от „С.А. 2024“ ЕООД при предложена от негова страна оферта в размер на 79 лв./дка;
* имот с идентификатор 37040.33.4 беше спечелен от „С.А. 2024“ ЕООД при предложена от негова страна оферта в размер на 79 лв./дка.

При разглеждане документите на „А.“ ЕООД комисията установи, че едно от заявленията – оферти не е попълнено коректно. При изписване идентификатора на поземления имот вместо имот с идентификатор 46735.17.16 е изписан ПИ с идентификатор 46735.17.26 /такъв ПИ в списъка за втора тръжна сесия за стопанската 2024/2025 година за отдаване под наем и аренда на свободни земеделски земи от ДПФ няма/. Съгласно чл. 47и, ал. 3 от ППЗСПЗЗ участниците нямат право да правят допълнения и изменения в подадените оферти, т.е. представителят на дружеството няма право след отваряне на плика с документи да поправи сгрешения имот.

На основание чл. 47к, ал. 1, т. 2 от ППЗСПЗЗ във връзка с чл. 47з, ал. 1, т. 1 от ППЗСПЗЗ комисията реши:

ДЕКЛАСИРА „А.“ ЕООД по отношение на посоченото заявление – оферта. Тази оферта на кандидата няма да участва при извършване на класиране, като внесения депозит следва да бъде възстановен.

След разглеждане на заявленията - оферти за община Антоново и подреждането им в зависимост от размера на предложената цена за всеки от имотите – обект на търга, комисията обяви на присъстващите класираните на първо и второ място кандидати и останалите предложения, описани подробно в Приложение № 2, което е неразделна част от настоящия протокол.

На основание чл.47н от ППЗСПЗЗ протоколът подлежи на обжалване в 14–дневен срок пред районния съд. Жалбите се подават чрез Областна дирекция "Земеделие" Търговище.

На основание чл. 47ч, ал. 1 и ал. 2 от ППЗСПЗЗ в случай на обжалване на протокола от проведения търг по съдебен ред договорите за аренда ще се сключват за срок до произнасяне по жалбата с влязло в сила решение. Земите ще могат да се ползват само за отглеждане на едногодишни полски култури. Решението на съда ще се изпълнява след изтичане на стопанската 2024/2025 година.

**КОМИСИЯ:**

Председател: /П/

/К. Димов/

Членове: 1 /П/

/Б.Боянова/

2 /П/

/Б.Рачева/